Պավել Խալուպկա

**Պավել Խալուպկա** (, ), չեխոսլովակ ֆուտբոլիստ, հանդես է եկել կիսապաշտպանի դիրքում։ Ֆուտբոլիստի կարիերան ավարտելուց հետո զբաղվել է մարզչական գործունեությամբ։ 

Նա խաղացել է մասնավորապես Պրահայի «Բոհեմիանս» և Դյուսելդորֆի «Ֆորտունա» ակումբներում, ինչպես նաև Չեխոսլովակիայի ֆուտբոլի ազգային հավաքականում, որի կազմում մասնակցել է 1982 թվականի աշխարհի առաջնությանը։

## Կենսագրություն
Պավել Խալուպկան ծնվել է 1959 թվականի մայիսի 4-ին՝ Մոստ քաղաքում։ Ֆուտբոլի առաջին քայլերը կատարել է «Լիտվինով» ակումբի մանկապատանեկան դպրոցում։ Մեծահասակների ֆուտբոլում առաջին անգամ հանդես է եկել 1976 թվականին՝ «Սկլո Ունիոն Տեպլիցե» ակումբի կազմում, որտեղ անցկացրել է երկու մրցաշրջան։ Նա նաև Չեխոսլովակիայի բարձրագույն լիգայում մասնակցել է 14 հանդիպման։ 1978֊1980 թվականներին ծառայել է բանակում և այդ ընթացքում խաղացել է բանակային «Դուկլա» (Տաբոր) և «Դուկլա» (Պրահա) ակումբներում։ 1980 թվականին միացել է Պրահայի «Բոհեմիանս» ակումբին, որի կազմում անցկացրել է իր խաղային կարիերայի հաջորդ ինը տարիները։ Այդ ընթացքում դարձել է թիմի հիմնական խաղացողներից ու առաջատար ռմբարկուներից․ ֆուտբոլիստը առաջնության խաղերում միջինը խփելով մոտ 0.38 գոլ։ 1983 թվականին «Բոհեմիանսի» հետ նվաճել է Չեխոսլովակիայի պատմության մեջ ակումբի միակ չեմպիոնության տիտղոսը և այդ մրցաշրջանում դարձել 17 գոլով դարձել առաջնության լավագույն ռմբարկուն։ Նույն տարում ակումբը հասել է ՈՒԵՖԱ Եվրոպայի Լիգայի կիսաեզրափակիչ, որտեղ պարտվել է բելգիական «Անդերլեխտին» (0:1, 1:3)։

Ընդհանուր առմամբ «Բոհեմիանսի» կազմում Պավել Խալուպկա մասնակցել է առաջնության 219 հանդիպման և խփել 77 գոլ։

1989 թվականի սկզբին նա տեղափոխվել է Արևմտյան Գերմանիայի «Ֆորտունա» ակումբ։ Նորամուտը կայացել է մարտի 4-ին՝ «Ալեմանիայի» դեմ արտագնա խաղում։ Նույն մրցաշրջանում մասնակցել է 15 խաղի և խփել 5 գոլ՝ օգնելով ակումբին բարձրանալ Բունդեսլիգա։ 1989/90 մրցաշրջանում մասնակցել է 22 խաղի ու դարձել 4 գոլի հեղինակ։

Խաղային կարիերան ավարտել է Գերմանիայի Դեմոկրատական Հանրապետություն-ի «Բեռլին» թիմում, որի կազմում հանդես է եկել 1990/91 մրցաշրջանում։

## Կարիերան հավաքականում
Չեխոսլովակիայի ազգային հավաքականում կիսապաշտպանը առաջին հանդիպումն անցկացրել է 1981 թվականի նոյեմբերի 11-ին՝ Արգենտինայի ֆուտբոլի ազգային հավաքականի հետ  ընկերական խաղում (1:1)։

Նա մասնակցել է 1982 թվականի աշխարհի առաջնությանը՝ խաղալով մի հանդիպում՝ Անգլիայի ֆուտբոլի ազգային հավաքականի դեմ (0:2)։

Ընդհանուր առմամբ հավաքականի կազմում 7 տարվա ընթացքում անցկացրել է 20 խաղ և խփել 2 գոլ։

## Մարզչական կարիերա
2004֊2005 թվականներին եղել է ՍԻԱԴ (Մոստ) ակումբի երկրորդ թիմի գլխավոր մարզիչը։ 2005/06 մրցաշրջանում գլխավորել է «ԼոԿո» (Խոմուտով), իսկ 2006 թվականի օգոստոսից եղել է «Խմել» (Բլշանի) ակումբի գլխավոր մարզչի օգնականը։

2013/14 մրցաշրջանում գլխավորել է «Բանիկ» (Մոստ), սակայն շուտով դարձել է այդ թիմի գլխավոր մարզչի օգնական։

Պավել Խալուպկան մահացել է 2025 թվականի մայիսի 23-ին՝ Խոմուտով քաղաքի հիվանդանոցում, 66 տարեկան հասակում։

## Ծանոթագրություններ

## Արտաքին հղումներ
* Pavel Chaloupka at ČMFS 
*Pavel Chaloupka (Player)

 
Կատեգորիա:Բոհեմիանս 1905-ի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Չեխ ֆուտբոլային մարզիչներ
Կատեգորիա:Չեխ ֆուտբոլիստներ
Կատեգորիա:Չեխոսլովակիայի հավաքականի ֆուտբոլիստներ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆուտբոլի կիսապաշտպաններ